cyanic-selkie/wikianc huggingface dataset:
Live at Brixton Academy
Live at Brixton Academy er det fjerde konsertalbumet til heavy metal-bandet Motörhead.
Johnny Moore
Moore var førstesanger i Cleveland-gruppa The Hornets, før han blei oppdaga av The Drifters. Han kom inn som ny førstesanger her i 1955, etter Clyde McPhatter. Med Moore hadde gruppa hits som «Adorable» og «Ruby Baby». Han forlot gruppa da han blei innkalt til militærtjeneste.
I 1958 valgte manageren George Treadwell, som eide gruppas navn, å gi alle medlemmene sparken. Han engasjerte så medlemmene av The Crowns til å overta som Drifters.
Moore og gruppa hadde ei rekke hits utover 1960-tallet, blant annet «Saturday Night At The Movies», «Come On Over To My Place», «At The Club» og «Up In The Streets Of Harlem», og også på 70-tallet hadde de en viss populartitet. I 1982 gav Moore seg. Han hadde slått seg ned i London, hvor han starta gruppa Slightly Adrift.
Drifters hadde gjennom åra store utskiftinger, og det oppstod etter hvert flere grupper som turnerte under navnet. I 1984 kom Moore tilbake i ei av disse, og han holdt det gående fram til han døde i 1998, noe som gjorde ham til den med lengst fartstid. Han skal ha deltatt på mer enn 80 prosent av The Drifters' plateinnspillinger.
Da The Drifters blei valgt inn i Rock and Roll Hall of Fame i 1988, var Moore et av sju medlemmer som blei nevnt.
Phytotelmatrichis
Phytotelmatrichis er en slekt av fjærvinger som noen av de aller minste billene.
Utseende
Ganske små (ca. 1 millimeter), bredt dråpeformede, fint hårete, blankt brunsvarte fjærvinger, antenner og bein brune. Pronotum er bredt og svært blankt, dekkvingene er rundede og dekker ikke det tre bakerste bakkroppsleddene.
Trudno byt bogom
Handling
Hele historien finner sted på en annen planet, i byen Arkanar, i et samfunn som ligner mye på Middelalderen på jordkloden. Men Renessansen har aldri skjedd der, og de små glimtene av vitenskap og kultur som eksisterer blir hele tiden undertrykt og drept under påvirkning av politistaten. Cirka tretti vitenskapsmenn fra jordkloden blir sendt til denne planeten, for å observere resultatet av dette samfunnet. Imidlertid får de ikke lov til å påvirke den lokale sivilisasjonen, eller forstyrre byens naturlige kurs.
En av jordboerne har bodd på planeten i tjue år, i et stort hus fylt med slaver og tjenere. Forkledd som en edel Don ved navn Rumata av Estor, har han blitt kjent blant noen av byens innbyggere som sønn av Goran - en lokal hedensk gud. Men en gruppe kalt Ordenens Mester, en militant religiøs sekt, forårsaker problemer. Deres svarte munker invaderer byen, og tar snart over makten i Arkanar. Kongen og hele familien hans blir myrdet, og hoffmennene deres blir henrettet i all offentlighet.
Ugler i mosen (film)
Ugler i mosen er en norsk familie- og eventyrfilm fra 1959 regissert av Ivo Caprino (hans eneste realfilm). Filmen er basert på Finn Havrevolds barnebok Marens lille ugle. Rollen som Maren spilles av Grethe Kausland.
C-dur
C-dur er en musikalsk toneart basert på tonen C som grunntone, og med D, E, F, G, A og H som de andre tonene i skalaen. Det finnes ingen fortegn (kryss eller b-er) i C-dur. Parallelltonearten til C-dur er a-moll og varianttonearten er c-moll. Mange instrumenter er stemt i C-dur, og på et piano tilsvarer C-dur skalaen de hvite tangentene.
Ugler i mosen (film)
Filmen er i farger og inneholder noen animerte sekvenser.
Handling
Livet til Oslo-familien Monsen snus på hodet når de arver onkel Pavels hus på et idyllisk sted på Sørlandet. Etter at de ankommer stedet kommer de to barna, Trine og Maren, på sporet av en skatt som den eksentriske onkelen har gjemt på stedet. Mens de to leter etter den skjulte skatten, forsøker faren fortvilet å ringe til kontoret. Og mens mor kjemper tappert for å holde humøret oppe, skjer det merkelige ting i det gamle huset.
Skiskyting under Vinter-OL 2010 – Stafett kvinner
4 x 6 km stafett kvinner var en av øvelsene i skiskyting under Vinter-OL 2010, og ble avholdt i Whistler Olympic Park 23. februar 2010.
Konkurranseregler
Hver av de fire stafettløperne går 6 km langrenn og skyter to serier à 5 skudd, en gang liggende og en gang stående. Ulikt de individuelle øvelsene har man også tre ekstraskudd til rådighet pr. serie for å få ned de gjenværende blinkene ved eventuelle bom. Magasinet inneholder imidlertid bare fem skudd, så ekstraskuddene må lades manuelt ett og ett, noe som utgjør et ekstra stressmoment for løperne. Dersom man ikke greier å treffe alle blinkene med ekstraskuddene, må man gå like mange strafferunder på 150 m som antall gjenværende blinker.
Resultater
Teja Gregorin var den eneste utøveren som deltok under Vinter-OL 2010 med avgitt dopingprøve som ble underkjent ved retestingen i 2017. I oktober 2017 uttalte International Biathlon Union at to prøver testet positiv for GHRP-2, et ulovlig stoff som stimulerer kroppen til å produsere mer veksthormon, i prøver tatt en uke før konkurransen startet. Hun ble diskvalifisert i desember 2017.
Owen Kline
Owen Kline (født i 14. oktober 1991 i New York City i New York) er en amerikansk filmskuespiller. Han er mest kjent for å ha innehatt hovedrollen i filmen The Squid and the Whale fra 2005. Han er sønn av skuespillerne Kevin Kline og Phoebe Cates, og bror til Greta Kline.
Hemisodorcus montivagus
Hemisodorcus montivagus (også kjent som Dorcus montivagus) er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (hannen 29-58 millimeter), ganske matt, svart, nokså slank hjortebille, hannens kjever kraftige og rundede, i midten med én kraftig, oppoverrettet tann. Hunnen er mye mindre og blankere enn hannen, uten forstørrede kjever.
Systematisk inndeling
Arten blir ofte plassert i slekten Dorcus.
Amerikansk elg
Amerikansk elg eller sibirsk elg (Alces americanus) er en spesielt stor utgave av elg som lever i det store barskogbeltet som finnes i Asia øst for Uralfjellene og i Nord-Amerika. Hannen kalles okse, mens hunnen kalles ku, kvige eller kolle. Avkommet kalles kalv. Hvorvidt amerikansk elg og vår hjemlige elg er samme art eller ikke er omstridt. De to gruppene har forskjellig kromosomtall, men det finnes en bred hybridiseringssone ved Uralfjellene der de to møtes.
Elg som lever vest for Ural tilhører arten europeisk elg (Alces alces).
Beskrivelse
Elg er en relativt ung dyreart, antakelig omkring 2-2,6 millioner år gammel. Hjorteelgen (Cervalces scotti) var trolig en nær slektning av dagens elg, men den døde ut for omkring 11 500 år siden. Den var større enn elgen, men minnet mer om en krysning mellom elg og hjort.
Elg er et stort klovdyr med en tydelig pukkel fremst på ryggen. Sommerpelsen varierer fra rødbrun til mørkebrun i farge, mens vinterpelsen gjerne er mer grålig. Hårlaget er vannavisende og svært isolerende ettersom hvert hår er hult. Både oksen og kua har hakeskjegg.
Oksen kjennetegnes ved sitt fjølformete gevir (skovler). Dette kan bli opptil to meter bredt. I vekstperioden er elggeviret dekket av et hudlag, såkalt basthud. Basten har et rikt nettverk av nerveceller og blodårer som sørger for tilførsel av næringsstoffer under tilveksten. Når geviret er ferdig utvokst tørker basten ut og oksen fjerner restene gjennom å «feie» geviret mot busker og trær, noe som i mange tilfeller gir store skader på skogen. Oksen feller geviret etter brunsten og utvikler nytt neste vår. Elgoksen blir omkring 2,5-3,2 m lang og ca. 190-220 cm i skulderhøyde. Oksen veier normalt ca. 200-600 kg. Kua blir gjerne ca. 10 cm kortere og er gjerne ikke like høy. Elgkua veier normalt 200-400 kg.
Elgen har, som alle drøvtyggere, tre molarer, tre premolarer og fire fortenner i den ene delen av underkjeven. Den siste av fortennene er en omdannet hjørnetann. I overkjeven har den også tre molarer og tre premolarer på hver side. Den har imidlertid ingen fortenner, men en hornplate som maten tygges mot.
Utbredelsesområde
Amerikansk elg er utbredt i barskogbeltet i Nord-Amerika og Asia, vest til Uralfjellene.
Shwan Dler Qaradaki
Shwan Dler Qaradaki (født 8. juni 1977 i Suleimania i det irakiske Kurdistan) er en norsk billedkunstner som jobber med tegning, maleri, foto, installasjon og video. Han kom til Norge som flyktning 1999. Shwans kunst problematiserer identiteter i en multietnisk og multikulturell verden. Med utgangspunkt i sin kurdiske bakgrunn og ti års opphold i Norge har han gjort spenningsfeltet mellom muligheter, tradisjoner, brudd og fordommer til et gjennomgangstema.
Amerikansk elg
Underarter
Det er beskrevet mange underarter av elg, men det hersker en viss uenighet omkring disse. Noen har ment at de amerikanske underartene egentlig var varianter av samme underart, som kunne samles til en. En tilsvarende uenighet har eksistert om de asiatiske. Wilson og Reeder (2005) argumenterte i 2005 for en deling av europeisk elg (Alces alces) og amerikansk elg/sibirsk elg (Alces americanus). Separasjon i to arter har blitt antatt av IUCNs rødliste, men det hersker fortsatt en viss uenighet omkring en slik deling. Både vanlig elg og sibirsk elg lever på samme måte og det foregår utstrakt hybridisering mellom dem i strøk der utbredelsesområdene overlapper. De er derfor ikke arter etter det biologiske artsbegrepet, selv om den fysiske forskjellen kan brukes til å argumentere for at de er forskjellige arter etter det morfologiske artsbegrepet.
Shwan Dler Qaradaki
Han begynte sin utdannelse ved Kunstakademiet Sulaimani i Kurdistan i Irak i 1991 og fortsatte med kunstutdannelse i Norge ved NISS og Kunsthøgskolen i Oslo, der han fullførte en mastergrad i 2009. Han har holdt flere separatutstillinger i Norge, gruppeutstillinger i inn- og utland og turnert med Den kulturelle skolesekken. Qaradaki er også innkjøpt av en rekke offentlige institusjoner, deriblant Oslo kommune, Buskerud og Fundacion Pablo Atchugarry. Han har i mange år arbeidet fra sitt atelier på Sagene og er bosatt i Groruddalen.
Amerikansk elg
Amerikansk elg/sibirsk elg (Alces americanus)
Sibir
Shwan Dler Qaradaki
Shwan Dler Qaradaki teknikker varierer fra klassisk akvarell og tegning til foto, video og installasjoner. Arbeidene hans har temaer som spenner fra livet som barn under trusselen av kjemiske angrep fra Saddams regime i Irak, via livet som flyktning, og til mer abstrakte størrelser som identitet.
Shwan mottok Oslo bys kulturpris for 2013 og Norsk kulturråds Nykommerpris for 2015.Han er utnevnt til festspillkunstner i Nord-Norge for 2016.
Amerikansk elg
Amerikansk elg/sibirsk elg (Alces americanus)
Nord-Amerika
Annet
I Kaukasus ble elgen (Alces alces/americanus caucasicus) utryddet tidlig på 1800-tallet.
Det engelske ordet for elg er elk i Europa, mens man i nordamerika kaller den moose. Nordamerikanerne bruker ordet elk om hjort. Ordet moose stammer fra det indianske (algonkinske) ordet musee som betyr kvistspiser.
Forplantning og livsløp
Paringstiden starter normalt i september-oktober. Elgkua tiltrekker seg okser gjennom å avgi lukt og sine rautende klagelyder, som kan bære opp mot 3,2 km. Rivaliserende hanner av omtrent samme størrelse vil konkurrere om kuas gunst og om nødvendig kjempe om retten til å pare seg. Mindre okser vil normalt trekke seg unna når en større ankommer.
Kua går drektig i ca. 9 måneder og føder vanligvis 1-2 kalver i mai-juni påfølgende år. Det ser ut som om næringstilgangen i vinterhalvåret har innvirkning på om kua bringer fram en eller to kalver. Elgkalven mangler de lyse prikkene i pelsen som er karakteristisk for andre hjortedyr. Den veier gjerne ca. 11-16 kg når den blir født, og legger på seg ca. 1 kg i døgnet så lenge den dier mora. Når kalven er ca. 3 uker gammel kan den følge mora. Når den er ca. 5 måneder gammel er den fullt avvendt. Kalven blir sammen med mora i omkring ett år, eller til hun føder en ny kalv. I denne tiden er mora svært beskyttende overfor kalven. Å komme mellom mora og kalven kan derfor være svært farlig, noe både dyr og mennesker har gjort erfaring med. Rett før kua skal kalve neste vår, jager hun bort ettåringen. Disse ettåringene blir ofte "frustrerte" og kan ha uberegnelig atferd. Ikke sjelden medfører dette trafikkulykker.
Kalven regnes som kjønnsmoden når den er omkring to år gammel, men den er ikke fullt utviklet før i 4-5-årsalderen. På den tiden er kuene mest reproduktive, samtidig som oksene utvikler de største gevirene.
Statistisk dør omkring halvparten av all elg i løpet av første leveår. De som når voksen alder er på topp når de er mellom 5 og 8 år gamle, mens levetiden i snitt gjerne er 5-12 år. Bare et fåtall okser lever til de blir 15 år eller mer, mens kua kan bli noe eldre.
Ernæring og atferd
Elgen er drøvtygger og det er kjent at elg beiter på mer enn 1 000 ulike plantearter. Mange vannplanter er viktige næringskilder, eksempelvis planter i nøkkerosefamilien. Elgen er en dyktig svømmer, og opphold i vann gir dessuten beskyttelse mot insekter som mygg og klegg. I tillegg spiser elgen kvister, løv og røtter. Hvis man regner om til trevirke alt en voksen elg spiser av kvister og busker, vil en elg fortære rundt 8 favner ved hvert år. Den har to mager.
Elg ferdes helst alene. Den er aktiv hele dagen, men gjerne mer aktiv i grålysningen og skumringen. Elgen regnes som relativt stedbunden, men den migrerer vår og høst mellom sommer- og vinterbeite. Om vinteren forekommer det at elg samler seg i mindre flokker. Den beveger seg vanligvis i langsomt tempo, men kan nå en toppfart på ca. 60 km/t om den trenger det. Det er sjelden at elg gallopperer.
Bortsett fra mennesker er brunbjørn, svartbjørn og ulv elgens eneste naturlige fiender, i Nord-Amerika til en viss grad også puma. Jerven er også istand til å ta elgkalver. Bjørn og ulv tar først og fremst kalver samt skadde og syke dyr. Noen hevder også at spekkhuggere har tatt elg på svømmetur, men dette er ikke bekreftet.
Liste over jarler av York
Jarl av York var en tittel som kom etter konge av Jorvik og fulgt av tittelen hertug av York. Tittelen hertug av York ble opprettet for Edmund av Langley, den fjerde overlevende sønn av kong Edvard III av England i 1348.
Irtysj
Elva er seilbar når den er isfri i tiden april til november. Omsk er den største elvehavnen i Vest-Sibir, andre større byer ved Irtysj er Semipalatinsk og Pavlodar. Langs elva finnes det flere store vannkraftprosjekter og den er tildels kraftig forurenset fra byer og industri langs løpet. Lengst oppe i elva bygger kineserne ut Kalashuke-demningen.
José Vasconcelos
José Vasconcelos Calderón (født 27. februar 1882 i Oaxaca i Mexico; død 30. juni 1959 i Ciudad de México) var en meksikansk politiker, forfatter og filosof. Sammen med Alfonso Reyes og Antonio Caso anses han som en av de viktigste intellektuelle i det moderne Mexico. I sine skrifter utviklet han ideen om en egen latinamerikanisk nasjonalisme og en egenstendig meksikansk nasjonalidentitet på grunnlag av mestizaje, en forening av europeiske og indianske elementer. Hans internasjonale ry skyldes fremfor alt hans teori om en kosmisk rase (Raza Cósmica). Han var en av dem som gav støtet til den såkalte muralismo.
Ku! Kin-dza-dza
'Ku! Kin-dza-dza' (originaltittel: Ку! Кин-дза-дза) er en russisk-georgisk animert film fra 2013, regissert av Georgij Danelija og Tatjana Iljina.
Handling
I denne merkelige verdenen faller alle innbyggerne inn i to forskjellige kategorier: Patsaks eller Chatlanians. En vanlig fyrstikk er det mest verdifulle en person eie, og folk blir dømt etter hva slags farge de har på buksene deres.
Hans. J. Bakke
Hans Christian Britanius Johnsen Bakke (født 9. juli 1892 i Leikanger på Gurskøy på Sunnmøre, død 18. august 1975) var en norsk lokalpolitiker.
Da Bakke var 22 år fikk han jobb ved Arendal Smelteverk på Eydehavn. Samtidig kjøpte han seg tomt på Stranda på Eydehavn. To år etter ble han formann i arbeiderforeningen på smelteverket. Etter hvert ble han stadig mer aktiv i Eydehavn Arbeiderparti. I 1922 ble han valgt inn i Stokken herredstyre.
Halden stadion
Banen ble åpnet 14. august 1927, og har en nåværende kapasitet på ca. 4000. Tilskuerrekorden er på 8000 under cup-finalen i 1928.
Hexamita
Hexamita er en gruppe eukaryoter som lever parasittisk. Den er beslektet med Giardia.
Arter
Hexamita columbae finnes i tynntarmen hos duer. Hexamita meleagridis finnes i tynntarmen hos kalkuner og kan også forårsake sykdom hos andre fuglearter. Hexamita muris finnes i tarmen hos gnagere. Hexamita pitheci finnes i tykktarmen hos rhesusaper og andre aper. Hexamita salmonis finnes i tarmen hos laksefisker. Hexamita-lignende organismer er også forbundet med «hull-i-hodet-syken» hos akvariefisk, spesielt hos diskuser og oskar. Hexamita truttae finnes i tarmen hos fisk.
Randy Johnson
Randall David Johnson (født 10. september 1963 i Walnut Creek, California), er en venstrehendt pitcher for New York Yankees. Han er hele 210 cm høy, og har på grunn av dette fått kallenavnet Den store enheten (The Big Unit). Han har vært den lengste baseballspilleren gjennom historien i MLB, helt frem til 2002. Han har en av de beste fastballs innen sporten, ofte når han hastigheter opp mot 100mph, altså 160 km/h. Han har vunnet utmerkelsen som beste pitcher i MLB «Cy Young Award» fem ganger.
Har spilt for Montreal Expos 1988–1989, Seattle Mariners 1989–1998, Houston Astros 1998, Arizona Diamondbacks 1999–2004 og New York Yankees siden 2005.
Kilian Stumpf
Kilian Stumpf, kinesisk: Ji Lian Yunfeng eller Ji Laoye (født 14. september 1655 i Würzburg i Tyskland, død 24. juli 1720 i Beijing i Kina var en jesuittprest som virket som misjonær i Kina. Han var direktør for det astronomiske byrå i Beijing og visitator for jesuitterordenens misjoner i Det fjerne østen.
I Kina
Etter en tre år lang reise fra Lisboa (1691–1694) ankom han Kanton. Først var han en periode i Macao. Der fikk han sin avsluttende forberedelse på sitt virke i Kina ved jesuittenes universitetskollegium São Paulo.
På grunn av de tekniske ferdigheter han hadde lagt for dagen ved reparasjonen av matematisk-astronomiske instrumenter kalte Kangxi-keiseren ham til Beijing i 1695. Der startet han straks den første glassblåserhytte i hele Kina og underviste i produksjonen av krystall.
Til samme tid var ritestriden i Kina på vei mot et nytt høydepunkt. I 1693 hadde den apostoliske vikar av Fujian, msgr. Charles Maigrot i et eget mandat ilagt en rekke lokale og strenge forbud mot jesuittenes misjonsmetode, og sendt mandatet til Det hellige Officium i Vatikanet i håp om at Roma ville gi det allmenn virkning. Pater Stump, som i 1700 var blitt valgt til apostolisk notar for jesuittene i Kina, måtte oversette, forfatte eller sammenstille en rekke forsvarsskrifter for jesuittenes holdning til ritusspørsmålet. I anledning av besøket av den pavelige legat a latere, biskop Charles-Thomas Maillard de Tournon (1705–1710), som fikk to høytidelige audienser hos keiseren, sammenfattet Stumpf på grunnlag av sine medbrødres brev og skrifter såvel som fra kinesiske og mandsjuriske originaldokumenter sine berømte Acta Pekinensia. Der ble forløpet av legatens besøk fastholdt kronologisk og i stor detalj på ca. 1500 sider.
I 1710 ble Stumpf rektor for jesuittkollegiet i Beijing, men han virket også ved det keiserlige hoffet ved det astronomiske byrå, og han var samtidig jesuittordenens notar og prokurator for ritespørsmålene. I 1711 ble han direktør for det astronomiske-matematiske byrå, og beholdt denne stillingen til 1719.
I 1714 ble Stumpf valgt for en fireårsperiode som visitator for sin orden i Det fjerne østen, og hadde dermed kun jesuittgeneralsuperioren i Roma som foresatt. Hans virke ble preget av en rekke problemer i tiden: For det første på grunn av den tilspissede ritestriden (1707: Tournons «Nanjing-edikt», 1715: Den apostoliske konstitusjon «Ex illa die» som bekreftet riteforbudet for hele Kina), for det andre på grunn med problemer innen jesuittordenen mellom portugisiske og franske jesuitter – her følte seg Stump seg bundet av de gamle portugisiske padroadorettigheter. Han appellerte både til Roma og til keiseren i Wien og sendte dem grundsige utredninger. Men hans forsvarsskrift for jesuittene, Informatio pro veritate (1717) ble til og med satt på index. Men også forholdet til den kristenvennlige Kangxi-keiseren forverret seg: Denne keiser som i 1692 hadde utstedt et enestående toleranseedikt for de kristne ble mer og mer mistroisk overfor den kristne misjon etter at pave Klemens XI ila og til tross for appeller fastholdt riteforbudet. I 1717 undertegnet han et dekret mot kristendommen i Kina – det var bare takket være hoffjesuittenes innflytelse som førte til at dekretet ikke kom fullt ut til gjeldende.
Stumpfs siste leveår ble formørket av den truende undergang av misjonen. Men også noen egenrådige beslutninger han hadde fattet som astronomidirektør (han beordret at gamle instrumenter skulle smeltes ned) bragte ham i unåde hos keiseren. I 1719 overlot han derfor sitt embede til sin landsmann jesuittpateren Ignaz Kögler (1680–1746).
Han døde av en nyre- og blærelidelse, og ble begravet ved siden av Matteo Ricci. En keiserlig prins betalte for begravelsen på jesuittenes gravsted Zhalan i Beijing.
Leonhard Nilsen & Sønner
Leonhard Nilsen & Sønner AS (LNS) er et norsk, familieeid entreprenørselskap. Selskapet har base på Strandland ved Risøyhamn i Andøy kommune i Nordland. Selskapet driver blant annet tunnelbygging og veibygging, og det har vært driftsentreprenør i flere gruveselskaper i Nord-Norge. Leonhard Nilsen & Sønner AS ble etablert i 1961. Til sammen har LNS-konsernet rundt 850 ansatte. Administrerende direktør i selskapet er Frode Nilsen.
Blant prosjektene selskapet har vært engasjert i er Steigentunnelen og Korgfjelltunnelen. Selskapet har også vært engasjert i arbeidet med Lofotens fastlandsforbindelse. Siden 2004 har Leonhard Nilsen & Sønner eid gruveselskapet Skaland Graphite AS på Senja. Selskapet er også engasjert i gruvedrift på Svalbard.
Siden 2004 har selskapet vært engasjert av Kongsberg Satellite Service AS, for å utføre arbeid på Trollstasjonen i Antarktis. Arbeidet er bare i drift i den antarktiske sommersesong, dvs. mellom november og februar. Trollstasjonen er imidlertid bemannet hele året. Transport av personel til og fra stasjonen skjer med fly fra Sør-Afrika, på en egen flyplass av is som planeres på nytt hvert år. LNS bygger infrastruktur i form av kabelgater og veier, samt fundamentering og montering av antenner. Disse antennene benyttes bl.a. av NASA og EUMETSAT. EUMETSAT forsker blant annet på miljø- og klimaendringer
LNS har også vært entreprenør for Svalbard globale frøhvelv, som ble åpnet februar 2008. Prosjektet er finansiert som et samarbeid mellom Utenriksdepartementet, miljøverndepartementet og landbruks- og matdepartementet. Frøhvelvet er bygget inn i fjellet, og holder en konstant temperatur på minus 18 grader. Frøhvelvet er bygget for å bevare frø fra de vekster som er aller viktigst for den globale matsikkerheten.
Frøhvelvet ble kåret til "Årets anlegg 2008" av den norske byggebransjen.
Foruten flere byggeprosjekter innenlands har LNS drevet prosjekter på Island (Almannaskardtunnelen i 2004) og ekspanderte i 2008 til Chile, hvor selskapet har drevet tunneler, fjellhaller og gruvedrift.
Macrodorcas negrei
Utseende
En middelsstor (hannen 21–32 millimeter), slank, matt, brunsvart hjortebille. Hannen har lange, krumme kjever med flere litt uregelmessige tenner i spissen, ingen i den indre delen. Pronotum er rundet, tydelig bredere enn dekkvingene, noe rødlig på sidene.
Utbredelse
Arten er bare kjent fra Vietnam.
Don’t Sit Under the Apple Tree (With Anyone Else but Me)
«Don't Sit Under the Apple Tree (With Anyone Else but Me)» er en amerikansk populærmusikksang, som ble gjort populær av Glenn Miller og av The Andrews Sisters under den andre verdenskrig. Teksten handler om to kjærester som lover sin troskap til hverandre, mens én av dem tjenestegjør i krigen.
Den hadde opprinnelig tittelen «Anywhere the Bluebird Goes», Melodien ble skrevet av Sam H. Stept som en oppdatert versjon av den engelske folkesangen, «Long, Long Ago» fra 1700-tallet. Lew Brown og Charles Tobias skrev teksten. Sangen debuterte i 1939 i Broadway-musikalen, Yokel Boy. Etter at USA gikk inn i krigen i desember 1941, modiserte Brown og Tobias teksten til sin nåværende form, hvor referenget avsluttes med «...'till I come marching home».
Innspillinger av sangen, med mange andre artister, ble utgitt samme år, deriblant Kay Kyser. Millers, The Andrews Sisters' og Kysers plater var alle populære på radio. «Don't Sit Under the Apple Tree (With Anyone Else but Me)» var én av få sanger i historien som hadde tre forskjellige versjoner på radioens hitparade på samme tid.
Det påfølgende år skrev Harold Adamson og Jimmy McHugh «They Just Chopped Down the Old Apple Tree» til filmen Around the World som en humoristisk parodi på denne sangen. Frank Loessers og Arthur Schwartz' «They're Either Too Young or Too Old» fra filmen Thank Your Lucky Stars refererer også til sangen, når en kvinne forteller sin kjæreste at hun «can't sit under the apple tree with anyone else but me», fordi alle andre menn på hennes alder også kjemper i krigen. Senere var «Don't Sit Under the Apple Tree (With Anyone Else but Me)» med i filmene Twelve O'Clock High (1949), With a Song in My Heart (1952) og Kiss Them for Me (1957). Den var også med i miniserien The Pacific og en instrumental muzakversjon var med i filmen Devil (2010).
Norsk versjon
Rangthon Larsen har skrevet en norsk tekst. Den har tittelen «Sitt ei under et epletre».
Ur-Hamlet
Ur-Hamlet er det vanlige navnet på et hypotetisk skuespill som kan ha eksistert før 1589, et tiår før den tidligst kjente versjonen av Shakespeares skuespill Hamlet. Stykket er ikke kjent i vår tid,
I 1589 antydet Thomas Nashe eksistensen av et slikt skuespill i sin introduksjon til Robert Greenes ridderroman Menaphon:
Det er også dokumentert en forestilling av Hamlet fra 1594, i Philip Henslowes dagbok. I 1596 skrev Thomas Lodge om «gjenferdet som gråt så ulykkelig på teateret, som en østerskone, Hamlet, hevn!» Nashe hentyder til Thomas Kyd i samme avsnitt, og på grunn av dette – og påståtte likheter mellom Shakespeares Hamlet og Kyds Den spanske tragedie, har det ofte blitt hevdet at Kyd var forfatteren bak Ur-Hamlet.
På den annen side eksisterer det ikke noe direkte bevis på Kyds forfatterskap, ei heller noe bevis for at stykket ikke var en tidlig versjon av Shakespeare selv; dette fordi det ikke finnes noen bevart kopi av stykket og dermed ikke er mulig å foreta noen stilistisk og lingvistisk sammenligning av dem. I dette henseende har flere som har studert Shakespeares virke, inkludert Harold Bloom, føyd seg til Peter Alexanders påstand om at Shakespeare selv var forfatteren bak Ur-Hamlet, og at det senere skuespillet er en omarbeidelse av forfatteren bak et av hans første verker. Denne oppfatningen hadde også professor Alfred Cairncross, som uttalte at «Det kan antas, inntil en ny påstand kan vise det motsatte, at Shakespeares Hamlet og ikke noe annet er skuespillet som nevnes av Nash i 1589 og Henslowe i 1594». Dette synet er støttet av anti-stratfordianere, som er i den tro at Ur-Hamlet aldri fantes, og at referansene kun er tegn på at det shakespearske Hamlet ble skrevet tidligere enn den generelt aksepterte datoen, og revidert ved flere anledninger. Harold Jenkins avfeier denne påstanden.
Saxo Grammaticus skrev om Amled i krøniken Gesta Danorum omtrent 400 år tidligere. Det antas at den opprinnelige fortellingen inneholdt den tapte Skjoldungesaga og kan ha vært en tradisjonell, skandinavisk fortelling.
Nobels Fredssenter
Nobels Fredssenter er Nobels fredspris’ ansikt utad. Med utgangspunkt i historien om fredsprisen og prisvinnerne tilbyr Fredssenteret utstillinger, arrangementer, aktiviteter og digital formidling. Senteret har siden åpningen i 2005 blitt internasjonalt anerkjent for sin satsing på dokumentarfotografiet og har utviklet seg til en viktig arena for samfunnsdebatt og samtaler om fred, menneskerettigheter og dialog.
Nobels Fredssenter ligger sentralt plassert på Rådhusplassen i Oslo, i hovedbygningen for den nedlagte Vestbanestasjonen. I et normalår tar Fredssenteret mot over 200 000 besøkende, deriblant flere hundre skolegrupper. Senteret har en egen museumsbutikk og driver utleie av lokaler.
Visjon og verdier
Den overordnede visjonen for Nobel-organisasjonene er - inspirert av Alfred Nobels testamente - å virke for menneskehetens største nytte. Nobels Fredssenters verdier kan oppsummeres som uavhengighet, kvalitet, mot, kreativitet og inspirasjon.
Finansiering
Nobels Fredssenter er en uavhengig stiftelse, finansiert gjennom en kombinasjon av privat og offentlig støtte.
Nobels Fredssenter er primært finansiert av tilskudd fra Kulturdepartementet, sponsormidler og billettinntekter. Ordinært statstilskudd fra Kulturdepartementet utgjør omtrent halvparten av det totale budsjettet. Nobels Fredssenters hovedsponsor og samarbeidspartner er Hydro.
Direktør
Kjersti Fløgstad er direktør for Nobels Fredssenter i Oslo (siden februar 2020). Hun er tidligere generalsekretær i UNICEF Norge (2000-2011), og har hatt en rekke styreverv, blant annet som styreleder i Care Norge.
Nobelsystemet
Nobelsystemet består av en rekke organisasjoner i både Sverige og Norge. Da Alfred Nobel døde i 1896, etterlot han seg en av Europas største formuer. I sitt testamente beskrev den svenske oppfinneren og industrieieren hvordan formuen hans skulle gis til dem som «i løpet av det siste året hadde gjort menneskeheten den største tjeneste». Han ville dele ut priser innenfor områdene fysikk, kjemi, medisin og litteratur i tillegg til en pris til «den som har virket mest eller best for folkenes forbrødring, avskaffing eller reduksjon av stående arméer samt avholdelse og spredning av fredskongresser». Denne prisen, bedre kjent som Nobels fredspris, skulle deles ut i Norge, av en komité bestående av fem medlemmer utnevnt av Det norske Storting, Den norske Nobelkomité.
Yoo Yeon-seong
Yoo Yeon-seong (født 19. august 1986) er en sørkoreansk badmintonspiller. Han representerte landet sitt under Sommer-OL 2012 i London, der han ble utslått i gruppespillet i double.
Hybomitra
Hybomitra er en slekt i familien klegger. De er middelsstore fluer, som særlig utmerker seg ved at hunnene er blodsugere og enkelte arter kan være plagsomme for mennesker. Flere av artene er ganske vanlige fluer og slekten er artsrik. De er utbredt i Europa, Asia og Nord-Amerika. Finnes i Norge.
Utseende
Hybomitra er middelsstore fluer, vanligvis mellom 10 og 20 millimeter lange. De ligner storklegg og artene i slekten Atylotus, og er ikke så lett å skille fra disse. De skilles taksonomiske på forskjeller i hodet, pannestripen, ocellarmerket, behåring på fasettøynene, med mer.
Kroppen er noe flattrykt, vanligvis med korte hår, ofte gylne hår. Flere har parvise flekker på bakkroppen, vanligvis som lysere sideflekker på de første (nærmest kroppen) leddene. Hodet er ganske stort og domineres av de store fasettøynene, samt den kraftige, men ganske korte «snabelen» (munnen). Den har skarpe stikkeredskaper omgitt av en «hylse» (slire). Hos hunnen er fasettøyne adskilt med en pannestripe, mens de hos hannen møtes i pannen. Fasettøynene har hår mellom hver av fasettene. Øynene er ofte mønstret med fargerike bånd på grunn av lysbrytningen i fasettene. Punktøyne (ocelli) mangler, men det finnes et «merke» et ocellarmerke. Beina er middels lange og slanke. Vingene er gjerne litt sotfarget.
Levevis
Larveutviklingen for de fleste av de nordiske artene tar normalt ett år, mens enkelte av de største artene trenger to år. Larvene er predatore (rovdyr) som fanger ulike slags bytte, særlig andre insektlarver.
Hanner er fredelige og langt sjeldnere enn hunner, de oppsøker ikke mennesker eller dyr, siden de lever av nektar og pollen fra blomster.
Systematisk inndeling
Denne systematiske inndelingen har med alle norske arter, samt noen til, listen er ikke fullstendig. Flere av artene er svært like hverandre og dette er grunnen til at det ved senere revideringer av slekten har oppstått en rekke synonymer.
Michael Burston
Michael «Würzel» Burston (født 23. oktober 1949 i Cheltenham, død 9. juli 2011 ) var en engelsk gitarist, kjent for sin tid som medlem i heavy metal-bandet Motörhead.
Før Würzel ble med i Motörhead var han korporal i militæret og spilte i bandene Bastard og Warfare. Etter at gitaristen Brian «Robbo» Robertson forlot Motörhead i 1984, søkte bandet etter en erstatning. Flere musikere fra hele verden sendte inn opptak, inkludert Würzel. Etter å ha gått gjennom ulike opptak og prøvespillinger, satt Lemmy igjen med to gitarister; Würzel og Phil Campbell. Da Lemmy ikke klarte å bestemme hvem av dem skulle bli med, lot han like godt begge bli med i bandet, og Motörhead fikk to gitarister for første gang. Würzel forlot Motörhead i 1995 etter å ha spilt inn fem studioalbum med bandet. Han ble ikke erstattet etter at han forlot bandet, og Motörhead gikk tilbake til å være en trio.
I 1995 spilte han i og ga ut et album med det kortlevende bandet Warhead. I 1998 ga han ut soloalbumet Chill Out or Die (The Ambient Album) under navnet Würzel. Han spilte også gitar på albumet Metal Anarchy til det britiske heavy metal-bandet Warfare.
Würzel døde i 2011 av hjertesvikt i en alder av 61 år.
Kronstad holdeplass
Kronstad holdeplass er en bybaneholdeplass på Bybanen i Bergen. Holdeplassen ligger i Årstad bydel, og åpnet 22. juni 2010 sammen med resten av holdeplassene på Bybanen.
Jamaica International Invitational 2015
Jamaica International Invitational 2015 var et internasjonalt friidrettsstevne som ble arrangert i Kingston på Jamaica 10. mai 2015.
Legenda No. 17
Legenda No. 17 (originaltittel: Легенда №17) er en russisk film fra 2013, regissert av Nikolaj Igorevitsj Lebedev.
Handling
Historien følger den russiske ishockey-legenden Valerij Kharlamov fra hans tidlige barndom, etter hvert når han nådde toppen av idretten, og hans alt for tidlige dødsfall.
Russland under Kortbane-VM i svømming 2018
Russland deltok under Kortbane-VM i svømming 2018 i Hangzhou i Kina fra 11. - 16. desember 2018.
1917
1917 (MCMXVII) var et år uten skuddag som begynte på en mandag i den gregorianske kalender og på en tirsdag i den julianske kalender.
VBScript
VBScript (Forkortelse for Visual Basic Scripting Edition) er et Active Scripting språk laget av Microsoft. Syntaksen i språket er en begrenset variant av Microsoft's Visual Basic. VBScript er installert som standard i alle desktop-versjoner av Windows operativsystem siden Windows 98, og kan være inkludert i Windows CE avhengig av konfigurasjonen av enheten den kjører på.
Historie
VBScript begynte som en del av Microsoft Windows Script Technologies, som hovedsakelig var myntet på web-utviklere og ble utgitt i 1996. Over en periode på to år ble versjon 1.0 til 5.0 utviklet, administratorer oppdaget dette verktøyet og begynte å bruke det.
Bruksområder
I Microsoft Internet Explorer fungerer VBScript på samme måte som JavaScript, ett språk som brukes i eller er inkludert i HTML sider. Foruten klient-side web-utvikling brukes VBScript i server-side kjøring av websider, mest brukt er Active Server Pages (ASP). ASP- motoren og typebiblioteket, asp.dll, kaller vbscript.dll for å kjøre VBScript. VBScript inkluderes i ASP sider mellom <% og %> taggene. Følgende eksempel av en ASP side med VBScript viser nåværende tid i militært format.
Deyá
Deyá (katalansk: Deià) er en by og kommune i det østlige Spania, på øya Mallorca i provinsen Balearene. Kommunen har 674 innbyggere (2021).
21. serierunde i Premier League 2006/07
21. serierunde i Premier League 2006/07 er den siste runden i 2006. Denne runden spilles 30. desember og begynner med kampen mellom Charlton Athletic og Aston Villa kl. 13:45. Avsluttes senere på kvelden, kl. 18:15, med Sheffield United mot Arsenal. Kampen mellom Watford FC og Wigan Athletic ble avlyst og spilles 21. februar.
Olethreutini
Olethreutini er en delgruppe av viklere (Tortricidae). Det er funnet 62 arter av gruppen i Norge.
Utseende
Små (vingespenn hos de norske artene 10 – 25 millimeter), tettbygde sommerfugler. Forvingene er trekantet og vanligvis mer eller mindre grå- eller brunspraglete. Bakvingene er lysgrå. Hos denne gruppen er forvingenes grunnfarge vanligvis brunaktig, med lyse tverrbånd og ofte sølvaktig metalliske streker eller flekker.
Levevis
Viklernes larver utvikler seg på knopper eller blader av en lang rekke ulike løvtrær, busker og urter. Familiens norske navn kommer av at larvene til mange arter lever inne i hylstre av blader holdt sammen med silke. Noen Olethreutini begrenser seg til én vertsplante, men de fleste kan bruke flere. De voksne sommerfuglene flyr gjerne om ettermiddagen eller kvelden.
Atimiliopsis
Atimiliopsis er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En ganske liten, brunlig trebukk. Antennene og dekkvingene er kledt med ganske lange, oppstående hår. Antennene er nokså kraftige og omtrent så lange som kroppen. Pronotum er brunsvart, lengre enn bredt, bredest i den fremre delen, med en liten tann litt bak midten av hver sidekant. Dekkvingene er gulbrune, jevnbrede, med rader av grove punkter. Beina er forholdsvis korte.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Arten er utbredt i det sørlige Brasil.
Jiří Kochta
Jiří Kochta (født 11. oktober 1946 i Praha) var en tsjekkoslovakisk ishockeyspiller som deltok i de olympiske vinterleker 1968 i Grenoble og 1972 i Sapporo. Kochta vant en olympisk sølvmedalje i ishockey under vinter-OL 1968 i Grenoble. Han var med på det tsjekkoslovakiske laget som kom på andreplass i turneringen bak Sovjetunionen. Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve og Canada med ti poeng. Kochta spilte fire kamper og scoret ett mål i OL-turneringen.
Liste over kulturminner i Bjerkreim
Liste over kulturminner i Bjerkreim er en oversikt over fredede og/eller bevaringsverdige bygninger og elementer i Bjerkreim. Data er hentet fra Riksantikvarens liste over kulturminner.
Cosmosatyrus
Cosmosatyrus er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten omfatter bare én kjent art.
Utseende
En middelsstor, brun sommerfugl med avrundede vinger. Undersiden av forvingen er brunoransje med gråbrune kanter og en stor øyeflekk, undersiden av bakvingen lyst gråbrun med et par små flekker.
Levevis
Larvene lever sannsynligvis på bambus i slekten Chusquea.
Utbredelse
Arten forekommer i Chile og Argentina.
Arkeologiåret 1783
Referanser
1783 in archaeology
Deferribacteraceae
Deferribacteraceae er en familie av bakterier, som har blitt tildelt sin egen rekke (Deferribacteres).
Ars antiqua
Ars antiqua (lat. gammel kunst), også kalt ars veterum eller ars vetus, betegner europeisk musikk i senmiddelalderen mellom ca. 1170 og 1310 og dekker den polyfone Notre-Dame-skolen og de etterfølgende år med motettens tidlige utvikling. Begrepet brukes vanligvis bare om kirkemusikk og utelukker da trobadorenes og trouvèrenes enstemmige sang. Ars antiqua brukes som motstykke til ars nova (ny kunst) i perioden mellom ca. 1310 og 1375.
Nesten alle ars antiqua-komponistene er anonyme. Fra Notre Dame skolen kjenner man Léonin (ca. 1135 – 1201) og Pérotin (ca. 1180 – 1220), og i den påfølgende perioden motettekomponisten Petrus de Cruce.
Musikkteoretisk er ars antiqua-perioden viktig fordi det var nå man blant annet utviklet rytmebegrepet, og begynte å notere rytme ved å gi notene former som tilsvarte notens rytmiske verdi.
Hospitalsgata (Stavanger)
Hospitalsgata i Stavanger går fra Laugmannsgata til Nytorget.
Et gammelt navn på den vestre delen av gata er Grindgata.
Hospitalsområdet
I enden av Hospitalgaten ligger Petrikirken og Nytorget. Haugen der kirken står ble tidligere kalt for Hospitalsfjellet. Det ble her årlig tent sankthansbål, og haugen ble derfor også gjerne kalt for Sankthanshaugen.
Ved graving omkring 1917 ble det funnet rester av likkister og menneskebein i hele bredden av Hospitalsgata. Det ble også funnet kranier utenfor kjøpmann Eskildsens butikk (Smedgata 10 og 12). Alderen på gravene er likevel ukjente, de kan ha hørt til kirkegården ved Hospitalkirken.
Fra Nytorget til Klubbgata på Pedersgjerdet
Området øst for Klubbgata og Skolebekken ble kalt for Pedersgjerdet. Denne delen av gata ble trolig anlagt i begynnelsen av 1800-tallet.
Der gaten krysser Klubbgata ligger blant annet kjøpesenteret Arkaden. Her lå tidligere Den kombinerte innretning, som var et kombinert sykehus, tvangsarbeidsanstalt og alderhjem. Da det ble nedlagt ble huset brukt til bibliotek og kemnerkontor, og det var en park her – Petri park. Dr. Eyes vei og den nordlige delen av Asylgata forsvant da kjøpesenteret ble bygget.
På motsatt side av gata har Misjonselskapet bygget et stort bygg, der en blant annet finner Comfort Hotel Stavanger. Her lå tidligere Petri asyl (barnehage). Stiftelsen ble opprettet i 1839, og de første ti barna begynte på Petri asyl i februar 1844. Asylgata har naturlig nok sitt navn av asylet. I 1898 ble bygningen solgt til misjonsselskapet. I 1965 ble de gamle bygningene revet, og dagens bygg ble så satt opp. Først var det misjonselskapets eget St Svithun hotell, senere Grand hotell og nå har det blitt kjedehotell.
Grinda, Skolebekken og Klubbgata
Et gammelt navn på den vestre delen av gata er Grindgata. Navnet er etter en grind som sto ved broa over Skolebekken. De som bodde ved grinda ble på 1700-tallet omtalt som Gitlef ved Grinden, Lars Anderssen ved Grinden og Jon Olsen ved Grinden. De bodde i Hospitalgata 9, der en i dag har Prix-butikken.
Grinda markerte også bygrensen for Stavanger. Gikk en over broa var en utenfor Stavanger. Østsiden ble ikke en del av byen Stavanger før i 1849.
Mellom Hospitalgata og Jorenholmen ble Klubbgata opparbeidet slik den er nå i 1964, som riksvei 40.
EM i friidrett 1994 – 400 meter hekk menn
Norge var ikke representerte i øvelsen.
Hospitalsgata (Stavanger)
Fra Klubbgata til Laugmannsgata - Grindgata
Denne delen av gata kan være svært gammel, minst fra 1600-tallet og kanskje tilbake til middelalderen. Mellom Hospitalgata og Nygata lå Prahlehagen, som hørte til Hospitalets eiendommer.
Samvirkelagets murhus på hjørne med Klubbgata er revet, og nybygget er bygd sammen med Arkaden med bro over Klubbgata og Hospitalgata.
På hjørnet med Klubbgata lå kvekernes hus – Vennenes forsamlinghus. Det ble bygget av kvekeren Endre Dahl midt på 1800-tallet. Det var et trehus i to etasjer med valmtak. I dag er det erstattet med Idunbygget, som ble bygget midt på 1960-tallet. Vi finner blant annet butikken «Dropsen» der forsamlingshuset lå.
Midt opp i bakken lå det gamle Politikammeret, Elektrisitetsvesenet og Sjømannsskolen. Det brant ned 13. mars 1929 sammen med to nabohus. Et lager av konfiskert brennevin eksploderte og gjorde at brannen ble verre. Det var en fem etasjers murbygning. 44 mennesker og 12 butikker ble husville. Flere av de som ble brannskadet var ikke assurert. Senere har blant annet Trygdekassen, Marnburgs møbelbutikk, og fra 2009 Ostehuset holdt til her.
Øverst i krysset med Laugmannsgata (Laugmannsgata 7) lå Bolette Sophie Wieses pikeskole fra 1866 til 1899, men lokalet blir nå brukt som butikk.
Bygningen mellom Ostehuset og Laugmannsgata 7 ble satt opp i 2009. Dette var tidligere bakgården til Laugmannsgata 7. Anders Bærheim skrev at da en bygde Hospitalgata 4 (Ostehuset), skal det ha vært funnet en del klebersteiner som kan ha vært tilhogde, uten at Bærheim hadde sett dem. Denne eiendommen er like nedenfor Laugmannsgata 7. Ved gravingen i 2006 ble det funnet fragmenter av kleberstein i Laugmannsgata 7. Videre ble det funnet en gammel mur med steinheller en god meter under bakken som gikk i retning sørøst-nordvest, og steinheller til et golv. De ble ikke gravd fram. Grunnmuren samsvarte ikke med dagens eiendomsgrenser, men ble av Stan Reed vurdert skjønnsmessig å være fra etter reformasjonen.
Landhockey under Sommer-OL 1908
Landhockey var med som olympisk sport for første gang 1908 i London. Seks lag var med, fire britiske, et tysk og et fransk. Kampene ble spilt 29. til 31. oktober. De fire britiske lagene kom på de fire første plassene.
Pollensa
Pollensa (katalansk: Pollença) er en by og kommune i det østlige Spania, på øya Mallorca i provinsen Balearene. Kommunen har 16,969 innbyggere (2021).
Roberto Inglese
Roberto Inglese (født 12. november 1991) er en italiensk fotballspiller som spiller for SSD Parma Calcio 1913.
Lawson Craddock
Lawson Craddock (født 20. februar 1992) er en amerikansk profesjonell syklist som sykler for Team BikeExchange Jayco.
Etter den første etappen av Tour de France 2018 veltet Craddock og pådro seg et brudd i det ene skulderbladet. Han fortsatte imidlertid rittet og benyttet oppmerksomheten han fikk til å startet en innsamlingsaksjon til sin lokale sykkelklubb for å rehabilitere en sykkelvelodrom som ble skadet under orkanen Harvey i 2017.
Fylkesvei 6006
Fylkesveg 6006 går mellom Ottestad og Frisvollkrysset (Eidsbygda) i Rauma kommune.
Stimuli (avis)
Stimuli er en gratisavis som utgis i Kristiansand. Avisens hovedfokus er kultur, film- og musikkanmeldelser, intervjuer og aktualiteter. Første nummer av avisen kom ut i 2001. Det har ikke kommet noe nytt nummer av avisen siden sommeren 2005 og avisen er for tiden under omorganisering.
Fylkesvei 6006
Frem til 2019 hadde veien betegnelsen Fv182.
Stimuli (avis)
I 2005 mistet avisen pengestøtte fra Kristiansand kommune etter at avisen trykket en satirisk pedofiliguide for Kristiansand. Kristelig Folkeparti var sterke pådrivere for å fjerne støtten til avisen. Avisen ble av Støttesenteret mot seksuelle overgrep politianmeldt for oppmuntring til overgrep mot barn. Anmeldelsen ble senere henlagt av politiet. Alle utgaver av avisen ble tilbakekalt og redaktøren beklaget artikkelen.
Interneringsleirene i Sverige under andre verdenskrig
Interneringsleirene i Sverige under andre verdenskrig ble i samtiden også omtalt som konsentrasjonsleirer. Dette var en type arbeidsleirer for politiske fanger.